En em gavet oan amañ dan 9 a viz Kerzu 2006 pa ne oa ket met un dek pennad bennak. Klasket em eus ober eus ar Wikeriadur brezhonek unan par dar re vrasañ : alamanek, gallek, saozneg..., hag evit se em eus savet patromoù evit kaout pennadoù kempenn , frammet hag aes da lenn. Ne labouran ket buan : sevel ur pennad dereat a choulenn alies etre un hanter eurvezh hag un eurvezh  labour (ne vez ket gwelet rak chom a ran pell gant ur brouihoñs a-raok embann ar pennad). Plijet e oan bet pa oas deuet amañ peogwir e ouzon out unan eus ar re varrekañ war ar brezhoneg, ankeniet e oan ivez rak gouzout a ran ervat ne vez ket aes atav ober diouzhit. Kalonekaus e voe gwelet unan ouzhpenn o kregiñ e-barzh met digalonekaus gwelet pennadoù freuzet o framm ha deuet da vezañ diskempenn. Ret eo din lavaret am bez mezh gant pennadoù zo. Non ket evit labourat ken buan ha te, na redek war da lerch evit  kempenn ar pennadoù (tammoù lakaet forazh pelech, evezhiadennoù e-barzh ar pennad e-lech er bajenn gaozeal, niveradur ar sterioù torret, skouerioù na glotont ket gant ar ster a zo displeget a-us dezho, ha me oar). Gant an tabutoù diwar-benn ar peurunvan (en-yaouank), ar gerioù ijinet (volfram) em eus komprenet ne vin gwezh ebet evidout. Ur ranngalon eo din goude kement-se a eurvezhioù hag a boan am eus lakaet da gas ar raktres dispar-mañ war-raok, met re a boan spered hag a boan galon am eus evel se. Da lezel a ran mestr war an dachenn, ne vi ket direnket ganin ken. Chañs vat. A galon --Yun (kaozeal) 9 Mae 2008 da 14:57 (UTC)